**1. OPĆINA STARI GRAD SARAJEVO**, ulica Zelenih beretki broj 4 koju zastupa Općinski načelnik mr. Ibrahim Hadžibajrić (u daljem tekstu: naručilac)

ID broj: 4200738880009

PDV: 200738880009

Telefon: 033/282-410

Fax: 033/206-957

web: [www.starigrad.ba](http://www.starigrad.ba/)

**2. STEP d.d. Sarajevo** sa sjedištem u ulici Halilovići broj 2, 71 000 Sarajevo, koga zastupa direktor Tarik Karić (u daljem tekstu: Izvođač radova)

ID broj: 4200095860005

PDV broj: 200095860005

Tel: 033/776-850

Fax: 033/542 377

E-mail: [step.sa@bih.net.ba](mailto:step.sa@bih.net.ba)

zaključili su:

**U G O V O R**

**za**

**Izvođenje radova sanacije ulične rasvjete - MZ Kovači, Općina Stari Grad Sarajevo**

**Član 1.**

Predmet ugovora je **Izvođenje radova sanacije ulične rasvjete - MZ Kovači, Općina Stari Grad Sarajevo,** prema ponudi broj: 01-02-683-1/22 od 12.12.2022. godine, koja je sastavni dio ugovora i u skladu sa Odlukom o nabavci broj:01/1-11-1-582/22 od 17.01.2023. godine.

**Član 2.**

Izvođač se obavezuje da radove iz člana 1. ugovora izvrši u roku od 15 (petnaest) dana od dana uvođenja u posao.

**Član 3.**

Osoba zadužena ispred Službe za investicije i komunalne poslove se obavezuje da u roku od 2 (dva) dana od dana obostranog potpisivanja ugovora stupi u kontakt sa Izvođačem, te dogovori detalje. Naručilac zadržava pravo jednostranog raskida ugovora, ako se ne ispoštuje ugovoreni rok.

**Član 4.**

Naručilac se obavezuje da će izvršiti plaćanje u roku od 30 (trideset) dana nakon okončanja radova i ispostavljanja fakture na kojoj će Izvođač **obavezno upisati i broj ugovora.**

|  |  |
| --- | --- |
| **CIJENA:** | **3.396,45 KM** |
| **PDV:** | **577,40 KM** |
| **UKUPNO:** | **3.973,85 KM** |

**slovima: (trihiljadedevetstotinasedamdesettri i 85/100 KM)**

**Član 5.**

U slučaju probijanja rokova utvrđenih članom 2. ovog Ugovora, Izvođač će platiti ugovorenu kaznu u iznosu od 1,0 % vrijednosti ugovora, za svaki dan kašnjenja, do urednog ispunjenja, s tim da ukupan iznos ugovorene kazne ne može preći 10 % od ukupne ugovorene vrijednosti.

Odabrani izvođač je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od strane ugovornog organa. Ugovorni organ neće naplatiti ugovorenu kaznu ukoliko je do kašnjenja došlo usljed više sile.

Pod višom silom se podrazumijeva slučaj kada ispunjenje obaveze postane nemoguće zbog vanrednih vanjskih događaja na koje izabrani izvođač nije mogao uticati niti ih predvidjeti.

**Član 6.**

Sve eventualne sporove ugovorne strane će rješavati sporazumno, u duhu dobrih poslovnih običaja, a ukoliko se ne postigne saglasnost nadležan je Općinski sud u Sarajevu.

**Član 7.**

Ugovor je sačinjen u 5 (pet) istovjetnih primjeraka, od kojih naručiocu pripadaju 3 (tri), a izvođaču 2 (dva) primjerka.

Zasnovanost akta na zakonu potvrđuju:

Tarik Aščić, Stručni saradnik za javne nabavke

**Aldiana Kavazović, dipl.pravnik**

**predsjednik Komisije za javne nabavke**

**„STEP“ d.d. Sarajevo OPĆINSKI NAČELNIK**

**Tarik Karić mr. Ibrahim Hadžibajrić**

Broj : \_\_\_\_\_\_\_\_\_\_\_\_\_\_ Broj: 01/1-11-1-582/22

Sarajevo, \_\_\_\_\_\_\_\_\_\_\_\_ Sarajevo, 17.01.2023. godine